ટીસીએસનો શેર છેલ્લા કેટલાક સપ્તાહથી વિક્રમ સ્તરે ટ્રેડિંગ થઈ રહ્યો છે. દેશની સૌથી મોટી સોફ્ટવેર નિકાસકારને ડિજિટલ સોલ્યુશનમાં વહેલા પ્રવેશનો અને ખર્ચ નિયંત્રણનો ફાયદો મળશે તેવી આશાથી ટીસીએસ સતત વધી રહ્યો છે. જૂન ૨૦૧૮ ક્વાર્ટરનું પરફોર્મન્સ દર્શાવે છે કે કંપની ઊંચું વેલ્યુએશન જાળવવા સક્ષમ રહેશે. ટીસીએસ બેન્કિંગ, ફાઇનાન્શિયલ સર્વિસિસ અને વીમો (બીએફએસઆઇ) વર્ટિકલમાં અગાઉ નબળો દેખાવ કરતી હતી પરંતુ હવે તેમાં મોમેન્ટમ જળવાયું છે અને ડિજિટલ સોલ્યુશનમાં તેજીનો ટ્રેન્ડ છે. આ ઉપરાંત ઓર્ડર પાઇપલાઇનમાં પણ વધારો થયો છે.